《送郑待制闳中归闽》
宋代·孙升

清晓都门祖帐开，路人相与欢贤哉。
流尘几翳看山眼，落日休贤别酒杯。
何待诸生留北阙，自存遗直在东台。
连江四老嗟谁在，白首今朝只独来。

作者简介：高邮人，字君孚。英宗治平二年进士。哲宗元祐初为监察御史，多所建明。尝比苏轼于王安石，谓其德业器识不足，不可使辅佐经纶，时论讥其失言。历侍御史、中书舍人，累官天章阁待制知应天府。绍圣间坐劾，累贬果州团练副使，汀州安置。卒年六十二。有《孙公谈圃》。